Hun debuterte som forfatter i 2017 med boka , en bok om ungdommer og voksne som strever med livet, og skjebner som bindes sammen av et mord på Vinderen i Oslo. Opprinnelig var ikke planen å skrive en roman, men en liten fortelling for elevene sine. Hun hadde observert at mange som ikke var vant med å lese litteratur valgte lettleste krimbøker, men fikk lite utbytte å lese dem, og begynte å tenke på en krimfortelling der hovedfokuset var på de involverte menneskene og miljøet rundt. Historien vokste og etter fem år ble den utgitt som bok.